КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Виччысьтöмторъясысь да неминуча вöсна артмöм лоöмторъясысь öлöдöм да найöс бырöдöм вылö Коми Республикаса Правительстволöн резервнöй фондса сьöм видзан пöрадок йылысь положение вынсьöдöм йылысь» Коми Республикаса Правительстволöн 2006 во рака тöлысь 31 лунся 52 №-а шуöмö вежсьöм пыртöм йылысь**

Коми Республикаса Правительство шуис:

1. Пыртны «Виччысьтöм лоöмторъясысь да неминуча вöсна артмöм лоöмторъясысь öлöдöм да найöс бырöдöм вылö Коми Республикаса Правительстволöн резервнöй фондса сьöм видзан пöрадок йылысь положение вынсьöдöм йылысь» Коми Республикаса Правительстволöн 2006 вося рака тöлысь 31 лунся 52 №-а шуöмöтатшöм вежсьöм:

Виччысьтöм лоöмторъясысь да неминуча вöсна артмöм лоöмторъясысь öлöдöм да найöс бырöдöм вылö Коми Республикаса Правительстволöн резервнöй фондса сьöм видзан пöрадок йылысь положениеын, мый вынсьöдма шуöмöн (содтöд):

5 пунктса мöд да коймöд абзацъяс гижны тадзи:

«Коми Республикаса меставывса асвеськöдлан органъяс да олöмö пöртысь власьт органъяс шыöдчöны Виччысьтöм лоöмторъясысь да неминуча вöсна артмöм лоöмторъясысь öлöдöм да найöс бырöдöм да пöжарысь видзчысьöмöн могмöдöм кузя Коми Республикаса Правительстволöн комиссияö (водзö – Комиссия) корöмöн, медым виччысьтöм лоöмтор дырйи да (либö) виччысьтöм лоöмтор артмöм лунсянь öти тöлысьысь оз сёрджык резервнöй фондысь сетасны сьöм.

Шыöдчöмын колö гижны сы йылысь, кымын граждана пöгибнитiс да доймис (эмöсь кö), ыджыд-ö материальнöй ущербыс (эм кö), уна-ö сьöмсö Коми Республикаса меставывса асвеськöдлан органъяслы, олöмö пöртысь власьт органъяслы сетöма виччысьтöм лоöмторъясысь да неминуча вöсна артмöм лоöмторъясысь öлöдöм да найöс бырöдöм вылö да уна-ö видзöма, а сiдзжö эм-ö налöн материальнöй да финансöвöй ресурс резервъяс.».

2. Тайö шуöмыс вынсялö сійöс примитан лунсянь.

Коми Республикаса Юралысь В.Гайзер

Сыктывкар

2011 вося тöвшöр тöлысь 31 лун

8 №

Исакова 1 652 пас